הוועדה לענייני ביקורת המדינה, כנסת 20, פרוטוקול מספר 168, 2016-11-22 14:45

קארין אלהרר: תודה רבה, אדוני יושב ראש הכנסת, חבר הכנסת יולי יואל אדלשטיין; מבקר המדינה, השופט בדימוס יוסף שפירא; מנהלת הוועדה, מנכ"ל הכנסת, מנכ"ל משרד מבקר המדינה, אורחים נכבדים.

קארין אלהרר: תראו, אני מאמינה גדולה בשלטון המקומי ובמשמעות הגדולה שיש לו כלפי האזרחים.

קארין אלהרר: לצערי, בשנים האחרונות, ובטח בתקופתי כיושבת ראש הוועדה, אני רואה דו"חות קשים כנגד הרשויות המקומיות.

קארין אלהרר: נוצרת תחושה בציבור שמדובר בגוף בעייתי, ואני אומרת את זה בלשון המעטה.

קארין אלהרר: הדו"ח המקיף והיסודי, שמוגש לנו היום על ידי מבקר המדינה, מכריח את הרשויות המקומיות לבדק בית רציני.

קארין אלהרר: לשמור על היותן עצמאיות - - - לטובת האזרחים, ודי מזכיר את הנקודות הבאות שעולות מתוך הדו"ח: העובדה שהם מעסיקים יועצים חיצוניים בניגוד עניינים.

קארין אלהרר: נהנים ממשכורות מנופחות.

קארין אלהרר: קשרים אישיים עם ראשי ערים או חברי מועצה, דורש התייחסות דחופה.

קארין אלהרר: העובדה ש-12 מראשי הערים ו-39% מהם ומסגניהם לא הגישו הצהרות הון בתחילת כהונתם היא חמורה.

קארין אלהרר: הנסיעות הרבות של רבים מהם לחוץ לארץ.

קארין אלהרר: העובדה כי ישנם 100 חברי מועצה ב-27 רשויות שטרם שילמו את חובם, ועל חלקם כבר חלה התיישנות.

קארין אלהרר: הליקויים הרבים שמעורר הדו"ח בנושא של רישוי עסקים – אחד הדברים שהם מגיעים להמון אזרחים וגם לי בכללם, הוא העובדה שרוב מבני הציבור תחת הרשויות הם מבנים לא נגישים.

קארין אלהרר: כשאנחנו, הרבה זמן, עשור, אחרי חוק שוויון זכויות לאנשים עם מוגבלויות.

קארין אלהרר: הרשות המקומית, אמר יושב ראש הכנסת, היא המענה הראשוני.

קארין אלהרר: זה יותר מנשיא המדינה, ראש הממשלה, שרים וחברי כנסת.

קארין אלהרר: בסוף, העיניים נשואות למענה המיידי, האדם הבלתי אמצעי.

קארין אלהרר: מחובתנו ליצור מערכת שהיא שקופה ונקייה, שמאפשרת לציבור לתת בה אמון.

קארין אלהרר: לסמוך עליה ולדעת שהכספים שלו נמצאים בידיים נכונות ושקולות.

קארין אלהרר: אני, כהרגלי, מתכוונת, לכנס את הוועדה בנושא הזה, לזמן את ראשי הרשויות שעניינן נדון בדו"ח.

קארין אלהרר: אני מברכת על כך שחלקם כבר התחילו בתיקון הליקויים.

קארין אלהרר: המטרה שלנו בוועדה נמשכת: להפוך את הדו"ח, הבאמת חשוב הזה, לא לאבן שאין לה הופכין, אלא למציאות טובה יותר של חיי האזרחים.

קארין אלהרר: תודה רבה.

<מירי רזין: צהריים טובים, אדוני יושב ראש הכנסת, גברתי יושבת ראש הוועדה, אדוני המבקר והמנכ"ל.

<מירי רזין: כפי שצוין, הדו"ח כולל 21 נושאים מערכתיים וממוקדים, שהם בעלי חשיבות לתקינות השלטון ולמדינת ישראל ולשיפור רווחת התושבים.

<מירי רזין: הושם דגש על נושאים של מינהל תקין ושמירת טוהר המידות והאתיקה הציבורית.

<מירי רזין: הנושאים שגברתי, יושבת ראש הוועדה לענייני ביקורת המדינה, הזכירה, כולם נושאים שאנחנו משייכים לקבוצה של טוהר המידות ואתיקה ציבורית.

<מירי רזין: אני לא אחזור עליהם.

<מירי רזין: יש גם נושאים שהם לא כל כך חשובים, שהם קשורים לנושא של איכות הסביבה, כמו הפרדה במקור של פסולת; נושאים שקשורים למתן שירות לתושב: כל הנושא של קבלת שירות באשנבים, באתרי האינטרנט.

<מירי רזין: גם שם מצאנו ליקויים, ויש גם תמונות שמראות ויזואלית את מה שמוצא התושב כשהוא מגיע לרשות; נושא של חקיקת חוקי עזר, שזה בעצם עוד פן של הרשות המקומית.

<מירי רזין: הפן שהוא כמחוקקת, שבעצם אמורה לסייע לרשות לטפל בנושאים של בטיחות התושבים, ביטחון, איכות הסביבה וחזות העיר.

<מירי רזין: גם בנושאיים האלה מצאנו שזה לא מקודם כפי שצריך להיות מקודם.

<מירי רזין: כמו תמיד, אנחנו עוסקים בנושאים של אכיפה.

<מירי רזין: אז זה בא לידי ביטוי גם בנושא של רישוי עסקים.

<מירי רזין: הן ברישוי עסקים במקומות שהם, נגיד רבי קהל.

<מירי רזין: אבל גם בהרבה רשויות שבדקנו, נמצא שלפחות מעל ל-50%, בין 50% ל-60%, מהעסקים הם ללא רישיון, ויש לזה משמעות מאוד רבה בעצם על הביטחון והבטיחות של התושבים והבריאות שלהם.

<מירי רזין: נושא נוסף זה נושא תכנון ובנייה כמובן.

<מירי רזין: כל שנה אנחנו עוסקים בנושא הזה.

<מירי רזין: יש כאן שתי ודעות מקומיות, וגם בהן נמצאו ליקויים בכל הנושא של התכנון והרישוי והפיקוח על הבנייה.

<מירי רזין: ואכן אנחנו מקווים שנגיע לדיונים.

<מירי רזין: אני רוצה רק לנצל את ההזדמנות ולהגיד תודה לכל העובדים והמנהלים במשרד שעסקו בהכנת הדו"ח.

<מירי רזין: תודה.

<קריאות: תודה רבה.